ועדת הכלכלה, כנסת 20, פרוטוקול מספר 378, 2016-12-05 12:30

איתן כבל: שלום לכולם, גברתי מנהלת הוועדה, יועצות משפטיות, רשמת פרלמנטרית, דובר, חברי כנסת, אורחים נכבדים, זה דיון המשך בפרק ח' (תקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, סעיף 28(6), (13) ו-(14) וסעיפים 29, 30 ו-31, בעניין הסדרת שידורי ספורט.

איתן כבל: אנחנו עוסקים בנושא ערוצי הספורט, שכבר קיימנו בו כמה וכמה דיונים.

איתן כבל: אני רוצה לחלק את זה לשני חלקים: חלק אחד, שאני מביא אותו לדיון ואני מתכוון להצביע עליו היום, הוא נושא הערוצים, כל הנושא שאנחנו קוראים לו "מפעלים".

איתן כבל: אני הודעתי לאוצר שאני רוצה שהם ישקלו, אני מחזיר להם את זה, הם יקיימו את הדיונים אצלם, הם חייבים להביא לי הצעה הרבה יותר טובה ומשופרת מהקיים.

איתן כבל: קיבלתי פניות רבות בנושא הזה של המפעלים ונכון לרגע זה אני לא רואה לא איך אני מעביר את זה - לא מבחינת רוב ומיעוט של הוועדה אלא מהבחינה שזה עדיין לא מסתדר לי להביא זאת לדיון והצבעה.

איתן כבל: חברות וחברים, ברשותכם, כפי שכבר אמרתי בפתח הישיבה, היום אני מעלה את החלק הראשון שנוגע לערוצים.

איתן כבל: כל נושא המפעלים – אני מחזיר אותו לאוצר להתדיינות בתוכם.

איתן כבל: כבר אמרתי שקיבלתי סדרה ארוכה של פניות, מעולם לא הייתי כל כך מבוקש.

איתן כבל: יש לכם קשרים בעולם – אני אומר לכל החברות – יש לכן קשרים טובים, לא היה אחד שלא הפעלתן.

איתן כבל: לא חשוב, קיבלתי את זה באהבה.

איתן כבל: אנחנו נקיים על זה דיון מסודר אלא אם כן יחליט האוצר אחרת.

איתן כבל: אני רק ביקשתי להבהיר שאני אנסה לבחון מעבר לעניין הזה, מה שאנחנו קוראים, שמולי, דודי ואחרים, מפעלים בעלי משמעות לאומית ובינלאומית, לנסות אפילו לתת לזה הסדרה יותר חשובה.

איתן כבל: אני רוצה להזכיר – אני לא פותח את הדיון, אני רק שם את זה על השולחן – כיוון של"עידן פלוס", אין פריסה בכל מקום.

איתן כבל: יש בעיות שהסבו את תשומת הלב שלי שמצריכות החלטה בנוגע להמשמעות של מקום שהם יוכלו לצפות בו או לראות אותו.

איתן כבל: אני לא פותח את זה, אני רק שם את זה במצריך עיון.

איתן כבל: אנחנו נעבור לנושא שלנו.

איתן כבל: אני רוצה להזכיר, אסף, שירה, את הדבר הבא – אני לא מתכוון להתברבר יתר על המידה, אנחנו כבר דיברנו, אנחנו יודעים איפה אנחנו נמצאים, גם שוחחתי עם האוצר, גם עם שי באב"ד וגם עם סגנית ראש אגף התקציבים, ואני אנסה להביא לכאן איזושהי עמדה שגם אני יודע להתחבר אליה.

איתן כבל: אני חושב שהיא עושה שכל אבל כל הצדדים צריכים להתכוונן אליה.

איתן כבל: אני לא מתכוון לפתוח עכשיו כאן ויכוח ודיונים, אני אומר את זה גם כן לחברי הכנסת.

איתן כבל: יש כאן עניין שהוא טובת הציבור, אני מציע גם לנו להפסיק לדבר על החברות ולהתחיל לדבר איך אנחנו עושים טוב לאלה ששלחו אותנו.

איתן כבל: נקודת המוצא, כפי שהצעת החוק הזאת מונחת בפנינו, מדברת על מה שאנחנו קוראים must sell, חובת מכירה, חובת מכירה של ערוצים.

איתן כבל: אנחנו מדברים על כך שהמחיר הוא מחיר אחיד, חובת מכירה לכל הערוצים.

איתן כבל: הוויכוח שאני רוצה עכשיו להכניס לתוך המסגרת: האוצר הניח בפנינו את ההצעה שמדברת על כך, אגף תקציבים, במסגרת חוק ההסדרים שהממשלה והכנסת אישרו בקריאה ראשונה, ולא היה תיקו שאמר תשבי יתרץ קושיות אלא הדברים היו ברורים.

איתן כבל: אבל, אנחנו נמצאים כאן בפני הוועדה וההצעה מדברת על כך שהמחיר לכולם יהיה מחיר אחיד.

איתן כבל: זו ההצעה המקורית.

<אסף וסרצוג: פר מנוי.

איתן כבל: פר מנוי, אני מתנצל.

איתן כבל: זאת ההצעה המקורית, כפי שהונחה על ידי אגף תקציבים.

איתן כבל: דהיינו, שהתמחור שנעשה על ידי חברות "צ'רלטון", ערוץ הספורט ו-ONE, מדבר על כך שיש לחברה, נניח "סלקום", 100,000 מנויים, האוצר רוצה שיהיה מחיר אחיד ל-100,000 מנויים.

<אסף וסרצוג: לא, לא, לא, אני רוצה להסביר.

דוד אמסלם: אתה רוצה שלכל מנוי יהיה אותו מחיר?

<אסף וסרצוג: כן.

דוד אמסלם: למה?

דוד אמסלם: לא הבנתי.

איתן כבל: דודי, אני לא פותח את הדיון.

דוד אמסלם: מה זה "לא פותח"?

איתן כבל: שניה, דודי, אני היושב-ראש, אני לא יודע איך אתה עושה אצלך.

דוד אמסלם: בעיה.

איתן כבל: אתה הרבה יותר קשוח ממני.

דוד אמסלם: לא קשור, אנחנו דיברנו.

איתן כבל: אני מציג, אני עוד לא סיימתי, אמרתי מה אגף תקציבים הניח.

דוד אמסלם: דרך אגב, למה לא תעשה בין "יס" ל"הוט" אותו מחיר?

דוד אמסלם: נגמור את העניין.

דוד אמסלם: בבקשה, תקבע רף מחירים – נגמר.

<אסף וסרצוג: אנחנו לא רוצים לקבוע מחיר.

דוד אמסלם: למה?

<אסף וסרצוג: אנחנו רוצים שהערוצים יקבעו את המחיר שלהם.

דוד אמסלם: אבל רק איזה ערוצים?

איתן כבל: אסף וסרצוג, הוא בוועדה שלו יקבע את הנהלים, אתה לא עונה לו.

דוד אמסלם: צודק.

איתן כבל: תודה, פה אני קובע.

דוד אמסלם: סליחה.

איתן כבל: תודה, יקירי.

איתן כבל: חייב להפגין מנהיגות, לא?

דוד אמסלם: פשוט מרגיזה אותי התפיסה הזאת.

איתן כבל: תן לי.

איתן כבל: אני שמח שיש הרבה חברי כנסת בדיון הזה, זה כבר יותר מהערוצים שיהיו ב"עידן פלוס".

איתן כבל: אני רוצה להמשיך.

איתן כבל: זאת ההצעה שמדברת שהתמחור יהיה פר מנוי.

איתן כבל: זאת ההצעה שהוצעה על ידי אגף תקציבים והיא כתובה פה.

איתן כבל: ישבו בלילה, דיברו, התווכחו, וגם אני, אתמול בלילה כבר, הנחתי בפני אגף תקציבים, בשיחותי אתם, את ההסתייגות שלי שהבעתי אותה כבר מלכתחילה, שאני חושב שיש כאן מהלך שאני לא חושב – אין לי בעיה, אם אתה מדבר עם זחאלקה ולא רב אתו זה גם משהו.

אחמד טיבי: אתה לא מעודכן מה קורה בשנים האחרונות.

איתן כבל: ההצעה המוצעת – ותקני אותי, שירה – והיא הצעת פשרה לדעתי שמקדמת אותנו, מדברת על כך ונוגעת בדיוק למה ששאלת אותי גם בפעם הקודמת, תינתן לגופים המתחרים - - -

ג'מאל זחאלקה: תקרא בשמות שנבין כי יש הרבה תחרויות.

איתן כבל: אני מדבר אתך עכשיו על התחרות האחת.

איתן כבל: אני חוזר ואומר, יתאפשר לגופים השונים לנהל ביניהם משא ומתן במשך שלושה חודשים.

איתן כבל: אם לא הצליחו הגורמים להגיע ביניהם להסכמות יובא הנושא להכרעת שר האוצר ושר התקשורת ובאישור ועדת הכלכלה.

איציק שמולי: על אישור ועדת הכלכלה חייבים לעמוד.

איתן כבל: כן, ודאי.

איתן כבל: חברים יקרים, אני אתחיל מהסוף – אני חושב שמדובר בהצעה שאפשר להתחבר אליה.

איתן כבל: אני אומר את זה, היא לא נותנת לכולם את כל תאוותם.

איתן כבל: אני כמובן אשמע את התאווה הגדולה של "סלקום" - - -

שולי מועלם-רפאלי: השאלה היא האם הציבור ישלם בסוף ההצעה הזאת פחות, אדוני.

איתן כבל: נכון.

<מיכל רפאלי כדורי: תלוי אם יש בחירות או אין בחירות, תלוי מתי זה יהיה כשהשרים יקבעו.

איתן כבל: מיכל, נהיית לי גם פרשנית?

איתן כבל: היית פעם, עבר מאז שהיית ועד עכשיו - - -

<מיכל רפאלי כדורי: אני לא פרשנית ספורט.

איתן כבל: אבל היית פרשנית פוליטית עכשיו.

איתן כבל: בבקשה, מיכל.

איתן כבל: אני רוצה שאנחנו נבהיר: ההצעה מדברת על תמחור של שלושה חודשים, הם משוחחים ביניהם, "התמחרות" מה שאנחנו קוראים.

איתן כבל: שני הצדדים צריכים לדעת, שניהם, שהם נמצאים על המנגל.

איתן כבל: זאת אומרת, זה שלא רוצה למשוך, זה שרוצה להוריד, וזה שרוצה להעלות.

אחמד טיבי: אבל נראה לך שתל-אביב וטייבה זה אותו דבר?

איתן כבל: כן, זה אותו דבר, אין לזה קשר.

אחמד טיבי: זה לא צודק.

איתן כבל: לא הבנתי.

ג'מאל זחאלקה: אני אסביר אותו, אנחנו מתואמים.

איתן כבל: אני אתן לך, לא הבנתי.

אחמד טיבי: לפי שיעור באוכלוסייה.

אחמד טיבי: יושב פה נציג - - -

איתן כבל: תכף אני אתן לך.

שולי מועלם-רפאלי: מה יקרה אם אחרי שלושה חודשים לא יגיעו להסכמות?

דוד אמסלם: הם ינהלו אתם משא ומתן.

אחמד טיבי: מה, הם יבואו לקראתו?

אחמד טיבי: הם לא יבואו לקראתו.

אחמד טיבי: אם לא נחליט פה הם לא יבואו לקראתו.

אם שר האוצר ושר התקשורת לא יגיעו, ראש הממשלה יחליט.

איתן כבל: חברים יקרים, אני רוצה קודם כל לסיים את החלק הראשון כדי שנבין כי יש כאן חברים שעדיין לא הבינו.

איתן כבל: אני מדבר על התמחרות שלושה חודשים, אם לא הגיעו לתוצאה זה יובא להכרעת שר האוצר ושר התקשורת באישור ועדת הכלכלה.

רועי פולקמן: אבל, כבל, צריך להיות בסוף גם מנגנון מה קורה אם לא מסכימים.

איציק שמולי: מה פתאום, אז למה אתה צריך לחזור לוועדה?

איציק שמולי: לא נכון.

שולי מועלם-רפאלי: ואז הוועדה תקבל החלטה - - -

איתן כבל: חברים יקרים, אתם לא מבינים מה שאני מדבר אתכם?

איתן כבל: כל אחד נכנס בזמנו ושואל אותי שאלה כשהוא נכנס.

איתן כבל: חברים יקרים, אני מדבר על התמחרות של שלושה חודשים – אחד, שניים, שלוש, שלושה חודשים.

איתן כבל: לא הגיעו להסכמה ביניהם, לא הגיעו – יובא לשר האוצר ושר התקשרת.

איתן כבל: אם שר האוצר והתקשורת – דרך אגב, חצי מהדיונים שלי פה הם מה יקרה אם הממשלה לא תסכים בתוכה.

איתן כבל: אני לא הרגולטור של הממשלה הזו ואני לא רוצה להגיד מילה מעבר.

איתן כבל: לא יכול להיות שכל חוק שאני מעביר כאן, כשזה יגיע לממשלה אומרים לי: ואם הממשלה לא יודעת?

איתן כבל: חברים יקרים, אין לי מה להגיד.

ג'מאל זחאלקה: נפיל את הממשלה, תגיד את זה.

איתן כבל: אני אומר, צריך להפיל אותה בלי שום קשר.

ג'מאל זחאלקה: אבל אנחנו באחרית הימים – הליכוד נגד הממשלה ואני וטיבי עם הממשלה.

ג'מאל זחאלקה: אנחנו תומכים בחוק והליכוד מתנגד לחוק.

ג'מאל זחאלקה: סוף סוף אנחנו תומכים בכם, אתם מתנגדים.

יואב קיש: איתן, מי שצועק מדבר?

יואב קיש: אני רציתי לדבר.

שולי מועלם-רפאלי: סוף סוף דברי טעם.

דוד אמסלם: אני אגיד לך, הוא בא מהדוקטרינה הסובייטית, לכן הוא מדבר כך, הוא קומוניסט.

ג'מאל זחאלקה: זו הצעה של הממשלה שלך.

ג'מאל זחאלקה: של מי החוק הזה?

ג'מאל זחאלקה: של מי – שלי?

ג'מאל זחאלקה: של מי החוק?

ג'מאל זחאלקה: שלך החוק.

שולי מועלם-רפאלי: למה אתה צועק, זחאלקה?

ג'מאל זחאלקה: אני לא צועק.

יואב בן צור: זה הדיבור שלו.

איתן כבל: עכשיו הוא לוחש.

איתן כבל: אני רוצה להגיד, אני לא אתן שסיכה תיכנס בין טיבי לזחאלקה, סוף סוף הם משמיעים אותו קול, אני אפריע?

איתן כבל: אני מבקש.

אחמד טיבי: שוב אדוני לא מעודכן במה שקורה בשנים האחרונות.

שולי מועלם-רפאלי: ברשימה המשותפת.

ג'מאל זחאלקה: תעלו את אחוז החסימה, אנחנו נגיע לשלטון.

ג'מאל זחאלקה: תעלו אותו עוד, נתחבר עם מרצ, עם אחרים, נגיע לשלטון.

ג'מאל זחאלקה: תעלו אותו, בבקשה.

שולי מועלם-רפאלי: ואז אין לי ספק שתחילו את החוק הישראלי על יהודה ושומרון, זחאלקה.

שולי מועלם-רפאלי: בסוף כולנו מגיעים לאותו מטרה.

אחמד טיבי: ואז אני ראש ממשלה, לא ביבי.

איתן כבל: אני פותח את הדיון.

איתן כבל: ראשון הדוברים דודי ואחריו קיש.

איתן כבל: כולם ידברו.

דוד אמסלם: קודם כל, אני מברך אותך על ההחלטה, אני חושב שהיא החלטה מאוזנת.

ג'מאל זחאלקה: היא טובה לקואליציה.

דוד אמסלם: איתן, אני קודם כל מברך אותך על ההחלטה המאוזנת.

דוד אמסלם: אני חושב שזה מה שצריך להיות.

דוד אמסלם: צריך להבין, באופן בסיסי, איפה שיש התערבות בשוק – אני מודיע את זה באופן חד משמעי – יש עליית מחירים, איפה שאתה משבש את בשוק.

דוד אמסלם: כאן אתה גם אפשרת לרגולטור להתערב בפרק זמן מאוד קצר, אני חושב שכך זה נכון.

דוד אמסלם: דרך אגב, האבסורד הוא יותר חמור – הרי אנחנו מדברים היום על "יס" ועל "הוט", יש שלוש פלטפורמות בכלל שמוכרות את השידורים של הכבלים.

דוד אמסלם: אם אני אמשיך את הקו של האוצר אז בואו נשווה מחירים בין "יס" ל"הוט" והכול בסדר.

דוד אמסלם: אבל אנחנו לא מדינה קומוניסטית, אנחנו מאפשרים לכוחות השוק להניע וזה התפקיד של הרגולטור, להתערב איפה שיש כשל שוק.

דוד אמסלם: אני מברך אותך על כך.

דוד אמסלם: אני חושב שזו החלטה נכונה.

איתן כבל: אתה לא צריך לברך אותי, זה לא רעיון שלי.

איתן כבל: אני אגיד לך את הדבר הבא, בסוף בסוף המבחן היחיד שלנו הוא אחד – האם זה יוביל לתחרות שתוריד את המחירים, כן או לא.

איתן כבל: אם לא נוביל לזה נכשלנו.

<מיכל רפאלי כדורי: התשובה היא לא.

<מיכל רפאלי כדורי: המחירים יזנקו, חבר הכנסת כבל, יזנקו.

דוד אמסלם: תראה, אני כלכלן 30 שנה, אני מודיע לך שלאורך זמן המחירים ירדו, רק לא להתערב ולא משנה מה כל בעלי האינטרסים אומרים לך עכשיו.

<מיכל רפאלי כדורי: כן, אבל בצד אי ההתערבות גם צריך אי בלעדיות.

איתן כבל: מיכל, לא קיבלת רשות.

דוד אמסלם: דרך אגב, המדינה לא מתערבת כמעט בשום דבר, לא בקופות חולים – רק כשהמוצרים קצת יותר חשובים – לא במחירי הלחם והחלב, כלום, בגלל שזו המדינה שלנו.

איתן כבל: תודה.

איתן כבל: יחד עם זאת, אני אומר כאן לפרוטוקול ואומר לאוזניכם: אם לא תהיה – ואני מבקש לא לקפוץ, איומים כבר שמעתי פה למכביר מהחברות במשך כל השנים.

איתן כבל: אני אומר את זה לנו, לא לכם.

איתן כבל: המבחן הוא לא שלכם, אני לא סומך על אף אחד מכם כי אתם רוצים רק להרוויח יותר, זה לא מעניין.

איתן כבל: אני מדבר אלינו, חברי הכנסת - - -

דוד אמסלם: למה, אנחנו לא רוצים להוריד את המחיר?

איתן כבל: יואב קיש, בבקשה.

יואב קיש: אני מסכים לגישה העקרונית שממשלה לא צריכה להתערב והכנסת לא אלא אם יש כשל שוק.

יואב קיש: אין ספק שבנושא הספורט יש כשל שוק ולכן אנחנו צריכים להתערב.

יואב קיש: אני מסכים גם עם הגישה שההתערבות צריכה להיות מאוד זהירה.

יואב קיש: היא צריכה רק לייצר תחרות.

יואב קיש: א', נכון שיש בעיה בסיסית בזה שאנחנו קובעים מחיר אחיד לכולם, פר לקוח.

יואב קיש: יש בעיה כי לכל הסכם יש את התנאים שלו, אם אתה גם לקוח שרק מתחיל אז יכול להיות שאתה צריך לתת איזה משהו ל-commitment אז זה בסדר.

יואב קיש: זה ברור שההסכמים צריכים להיראות טיפה שונה ולכן אני מבין את הרגישות.

יואב קיש: אבל אני אגיד לך איפה הבעיה שלי במנגנון שלך ואני חושב שאנחנו חייבים להקפיד עליו כי המנגנון שלך בסוף יכול להרוג את הכול – מה כוונתי?

איתן כבל: לא מנגנון שלי, אני קודם כל רוצה לתקן, מה שמנכ"ל משרד האוצר הציע, לא אני.

יואב קיש: מה שהוצע, לא משנה, מה שאתה הצגת כרגע.

יואב קיש: למה הוא יכול להרוג את הכול?

יואב קיש: כי הוא לא מגדיר מספיק את הזמנים.

יואב קיש: מה הכוונה?

יואב קיש: שלושה חודשים להתדיינות זו הגדרה יפה, אבל אתה חייב להמשיך עד הסוף כי אם אתה לא תמשיך עד הסוף זה לא יגמר.

איתן כבל: מסכים, מקבל.

שולי מועלם-רפאלי: ובחירות.

איתן כבל: מקבל.

איתן כבל: שמולי, בבקשה.

איציק שמולי: אני לא אחזור על מה שנאמר בדיונים קודמים.

איציק שמולי: אני רק אגיד, איתן, שאני חושב שההצעה שלך היא הצעה טובה, יש לי רק שני דגשים קטנים: אחד, כפי שאתה אמרת, ושלא ינסו לרוקן את זה כאן מתוכן, חייבים לחזור לוועדת הכלכלה, זה לא נסגר רק בממשלה.

איציק שמולי: זה א'; ב', לא מכניסים מראש בהצעה את המנגנון הזה כחרב מתהפכת, את המנגנון האחיד.

איציק שמולי: אני, אם תעלה פה הצעה לבוא ולקבוע את המנגנון שאתה קבעת ובסופו כבר להכתיב לוועדת הכלכלה בעוד חצי שנה מה היא צריכה להחליט, כן מנגנון אחיד, לא מנגנון אחיד, אני נגד זה.

איציק שמולי: צריך לקבוע, כפי שיואב אמר, סדר זמנים ובסופו של דבר שהאינסטנציה האחרונה תהיה ועדת הכלכלה, ועוד חצי שנה, אם נידרש לזה, נחליט מה שנחליט.

יואב קיש: צריך גם לראות מה קורה אם השרים לא מגיעים להסכמות, הרי הכול יכול להיתקע, איתן.

איתן כבל: כן, אני מודע לכל הדברים האלה.

דוד אמסלם: דרך אגב, זו ממשלה, איך אמרת?

דוד אמסלם: אתה לא ממשלה.

דוד אמסלם: אם הממשלה רוצה לתקוע היא תתקע.

דוד אמסלם: גם היום, אם הממשלה רוצה היא תתקע את החוק.

דוד אמסלם: מה, אנחנו מדברים על הממשלה?

<אתי בנדלר: העיקרון שהציג יושב-ראש הוועדה מציג הרבה מאוד שאלות ועד שלא נקבל הצעה מגובשת בכתב לא נוכל להגיב עליה, בין היתר שאלות שאתה העלית ועוד שאלות שאנחנו חשבנו עליהם.

איתן כבל: תשמעו, אני אומר את זה לממשלה – אני מבקש שגם שירה וגם נדב, ראש המטה, יהיו פה – מה שהולך פה פשוט מטורף לגמרי.

איתן כבל: אני לא עובד אצל הממשלה, אני לא עובד אצל המנכ"לים ולא שום דבר.

איתן כבל: הונחה בפני הצעת חוק שעברה ממשלה, שעברה קריאה ראשונה ברוב ברור, שחברי כנסת עלו ודיברו בעדה בלהט יוצא דופן.

איתן כבל: אני מוצא את עצמי מגיע לכאן – סליחה, יעקב אשר, אני רציני מדי, זה נוגע לעבודתנו כחברי כנסת, זה הרבה מעבר לעניין עצמו – אני מוצא את עצמי עכשיו במבוכה רבתי, האוצר בתוכו מבקש ממני עכשיו לעצור את התהליך, אני הולך לפזר אתכם כי אין הסכמה.

יואב קיש: בין?

איתן כבל: בתוך האוצר עצמו.

יואב קיש: לא בין האוצר והתקשורת – באוצר עצמו?

איתן כבל: באוצר עצמו.

איתן כבל: יש כאן עניין שלא מקובל עלי.

איתן כבל: אני אומר את הדבר הבא, אני אומר את זה גם לח"כים – יש כבר דיבורים מי מפעיל כל אחד, כתב כזה, עיתונאי כזה, מי בעד, מי נגד, כולם פה מפעילים ומופעלים.

איתן כבל: אני לא פועל אצל אף אחד ואני לא מופעל על ידי אף אחד.

איתן כבל: אני אמרתי לכם בדבר אחד – האם ההצעה מקדמת את התחרות, כן או לא.

איתן כבל: אני אומר את זה לכם, לנו, חברי הכנסת.

איתן כבל: נכון לרגע זה אף אחד לא הביא לי באמת הצעה שונה באופן משמעותי שיודעת לייצר את התחרות הזאת.

דוד אמסלם: הצענו לך, מה שאתה הצעת.

איתן כבל: לא אני הצעתי, זו לא הצעה שלי.

איתן כבל: אני הצעתי את זה בשמו של שי באב"ד, מנכ"ל האוצר, שביקש ממני - - -

דוד אמסלם: אתה לא מאמין בהצעה?

איתן כבל: לא קשור אם אני מאמין או לא.

איתן כבל: אני לא אמרתי שאני מאמין או לא.

איתן כבל: מתקשר אלי עכשיו המנכ"ל ואומר לי: סליחה, אני מבקש ממך לא להעלות את זה עכשיו.

יואב בן צור: איזה מנכ"ל?

איתן כבל: מנכ"ל משרד האוצר.

דוד אמסלם: זה קורה לי כל שבוע.

דוד אמסלם: אם הממשלה רוצה לעכב היא תעכב.

שולי מועלם-רפאלי: חוסר ההסכמה הזה משליך גם על ההצבעות שיהיו פה של חלק חברי הכנסת, נו, מה השאלה בכלל?

איתן כבל: טיבי, קיש, בבקשה.

איתן כבל: מיכל, זה לא דיון אתכם, בכל הכבוד.

איתן כבל: חברות וחברים, אני אומר את זה לכם באוצר: השעה 13:15, ב-13:45 אני מכנס את הוועדה פעם נוספת, יש לכם זמן עד אז.

איתן כבל: אם לא, אני מביא את הדיון להצבעה, יהיו פה כמה הצעות ונביא אותן להצבעה.

איתן כבל: תודה רבה, הישיבה נעולה.